Z A P I S N I K

36. sjednice Vijeća Mjesnog odbora Studentski grad, održane 17. svibnja 2024.
u prostorijama Mjesnog odbora Studentski grad, Ulica Vile Velebita 1a,
s početkom u 20,30 sati


NAZOČNI ČLANOVI VIJEĆA:

1. RENATA HOFER
1. IVANA BUDIMIR
1. JOSIP JULARIĆ
1. PETAR DUČKIĆ
1. MARIJA GEORGIEV
1. DRAŠKO ŠRAGALJ
1. DEAN MATOVIĆ


Predsjedava: Renata Hofer, predsjednica Vijeća.

Zapisnik vodi: Marija Georgiev.

Predsjednica utvrđuje da je prisutno 7 od 9 članova Vijeća, što znači da Vijeće može pravovaljano odlučivati.
Predsjednica podsjeća članove Vijeća da su uz poziv primili zapisnik 35. sjednice, održane 23. travnja 2024. godine. Vijeće jednoglasno prihvaća tekst zapisnika, bez izmjena.

Predsjednica predlaže dopunu dnevnog reda:
1. Prijedlog za hitnu sanaciju rupa na nogostupu u Ulici Zvonimira Ljevakovića kod kbr. 2, 4 i 6
2. Prijedlog za obilježavanjem pješačkog prijelaza na raskrižju Kopaničke ulice, Novoselske ceste i X. Novoselskog odvojka

Na prijedlog predsjednice, Vijeće jednoglasno utvrđuje


D N E V N I    R E D:

1. Utvrđivanje prijedloga prioriteta Mjesnog odbora Studentski grad za donošenje
Plana komunalnih aktivnosti Gradske četvrti Gornja Dubrava u 2025. godini –
donošenje zaključka;
2. Prijedlog rješavanja problematike nepropisnog odlaganja otpada na zelenom otoku na križanju Ulice Vile Velebita i Mate Lovraka kod kbr. 35 – donošenje zaključka;
3. Prijedlog za sanaciju stazice u Novoselskoj cesti kod kbr. 49 – donošenje zaključka;
4. Prijedlog za hitnu sanaciju rupa na nogostupu u Ulici Zvonimira Ljevakovića kod kbr. 2, 4 i 6 – donošenje zaključka;
5. [bookmark: _GoBack]Prijedlog za obilježavanjem pješačkog prijelaza u Kopaničkoj ulici kod raskrižja s Novoselskom cestom i X. Novoselskim odvojkom – donošenje zaključka;
6. Zahtjev Udruge umjetnika novog doba Kultura Futura za povremeno korištenje prostora – donošenje zaključka;
7. Pitanja, prijedlozi i obavijesti.

Ad. 1) Utvrđivanje prijedloga prioriteta Mjesnog odbora Studentski grad za donošenje
Plana komunalnih aktivnosti Gradske četvrti Gornja Dubrava u 2025. godini

Nakon provedene rasprave, Vijeće jednoglasno donosi 

ZAKLJUČAK
o prijedlogu prioriteta Vijeća Mjesnog odbora Studentski grad
za Plan komunalnih aktivnosti Gradske četvrti Gornja Dubrava u 2025.

Vijeće Mjesnog odbora predlaže prioritete za Plan komunalnih aktivnosti Gradske četvrti Gornja Dubrava u 2025. godini.
Tablica prioriteta prilaže se uz zapisnik i njegov je sastavni dio.


Ad. 2) Prijedlog rješavanja problematike nepropisnog odlaganja otpada na zelenom otoku na križanju Ulice Vile Velebita i Mate Lovraka kod kbr. 35
Nakon provedene rasprave, Vijeće jednoglasno donosi 
ZAKLJUČAK
o prijedlogu rješavanja problematike
nepropisnog odlaganja otpada na zelenom otoku

I. Razmotren je prijedlog rješavanja problematike nepropisnog odlaganja otpada na zelenom otoku na križanju Ulice Vile Velebita i Mate Lovraka kod kbr. 35.
II. Predlaže se da se navedena lokacija uredi kao parkiralište te je isto uvršteno u prijedlog prioriteta Mjesnog odbora Studentski grad za donošenje Plana komunalnih aktivnosti Gradske četvrti Gornja Dubrava u 2025. godini.
III. Spremnike za plastiku, papir i staklo potrebno je izmjestiti, kao i postojeće kontejnere za miješani komunalni otpad.

Ad. 3) Prijedlog za sanaciju stazice u Novoselskoj ulici kod kbr. 49
Nakon provedene rasprave, Vijeće jednoglasno donosi

ZAKLJUČAK
o prijedlogu sanacije stazice u Novoselskoj cesti


I. Razmotren je prijedlog za sanaciju stazice u Novoselskoj cesti kod kbr. 49.
II. Predlaže se da Zagrebački holding d.o.o., Podružnica Zrinjevac orezuju grane dvaput godišnje, u proljeće i početkom jeseni.
III. Predlaže se da Zagrebački holding d.o.o., Podružnica Zagrebačke ceste, stupiće na oba kraja ulice učvrsti betoniranjem.


Ad. 4) Prijedlog za hitnu sanaciju rupa na nogostupu u Ulici Zvonimira Ljevakovića kod kućnih brojeva 2,4 i 6.
Nakon provedene rasprave, Vijeće jednoglasno donosi

ZAKLJUČAK
o prijedlogu sanacije rupa na nogostupu u Ulici Zvonimira Ljevakovića

I. Razmotren je prijedlog sanacije rupa na nogostupu u Ulici Zvonimira Ljevakovića kod kbr. 2, 4 i 6.
II. Predlaže se HITNA sanacija rupa na nogostupu u Ulici Zvonimira Ljevakovića s obzirom da predstavljaju opasnost za pješake.

Ad. 5) Prijedlog za obilježavanjem pješačkog prijelaza u Kopaničkoj ulici kod raskrižja s Novoselskom cestom i X. Novoselskim odvojkom
Nakon provedene rasprave, Vijeće jednoglasno donosi

ZAKLJUČAK
o prijedlogu za obilježavanjem pješačkog prijelaza u Kopaničkoj ulici
kod raskrižja s Novoselskom cestom i X. Novoselskim odvojkom

I. Razmotren je prijedlog za obilježavanjem pješačkog prijelaza u Kopaničkoj ulici kod raskrižja s Novoselskom cestom i X. Novoselskim odvojkom.
II. Predlaže se HITNO obilježavanje pješačkog prijelaza zbog učestalog divljanja vozača na tom dijelu ceste.

Ad. 6) Zahtjev Udruge umjetnika novog doba Kultura Futura za povremeno korištenje prostora
Nakon provedene rasprave, Vijeće jednoglasno donosi

ZAKLJUČAK
o davanju na korištenje prostora mjesne samouprave

Vijeće Mjesnog odbora Studentski grad odobrava povremeno korištenje prostora u objektu mjesne samouprave Studentski grad, Ulica Vile Velebita 1a, Udruzi umjetnika novog doba Kultura Futura četvrtkom od 19,00 do 21,00 sat.

Ad. 7) Pitanja, prijedlozi i obavijesti
Predsjednica izvještava članove vijeća o mailu vezano uz lokacije Božićnih ukrasa kao i o mailu vezano uz domare mjesnih odbora.

Završeno u 21,15 sati.

KLASA: 024-08/24-003/1049
URBROJ: 251-13-11-5/007-24-2
U Zagrebu, 17. svibnja 2024.

Zapisnik sastavila: Marija Georgiev
Zapisnik tehnički i administrativno
obradila: Jadranka Marković
        Predsjednica
Vijeća Mjesnog odbora
      Studentski grad    

							                    Renata Hofer

